ელგუჯა მარღია

ელგუჯა მარღია (დ. 15 ივლისი, 1963) — ქართველი პოეტი, მთარგმნელი.
ბიოგრაფია
ელგუჯა მარღია დაიბადა 1963 წლის 15 ივლისს, სამეგრელო-ზემო სვანეთის მხარის წალენჯიხის მუნიციპალიტეტის სოფელ ლიაში.
1990 წელს დაამთავრა თბილისის სახელმწიფო უნივერსიტეტის (თსუ) ჟურნალისტიკის ფაკულტეტი.
მუშაობდა სხვადასხვა ჟურნალ-გაზეთებში, მათ შორის, ჟურნალ „ცისკარში“ ლიტმუშაკად. 2001-2004 წლებში იყო საქართველოს ტელევიზიის პირველ არხის კორესპონდენტი გადაცემებში: „პუბლიცისტი“ და „ალიონი".
2003 წელს რუსულად გამოცემულ „მეოცე საუკუნის ქართული პოეზიის ანთოლოგიაში“ გამოქვეყნდა ელგუჯა მარღიას რამდენიმე ლექსიც.
ელგუჯა მარღიამ, მანანა გეგიძესთან ერთად, 2003 წელს დააფუძნა საზოგადოებასთან ურთიერთობის სააგენტო „პროფილი“, რომლის ბაზაზეც შეიქმნა საინფორმაციო-ანალიტიკური პორტალი Brand News, რომელიც ატარებს ხოლმე ყოველწლიურ კონკურსს „ქართული ბრენდის დღე“.
2013 წელს გამოსცა 230 გარდაცვლილი ავტორის პოეზიის, პროზის, თარგმანების, ესეების, წერილების სამტომეული, სახელწოდებით „ხსოვნის ნათელი“.
2018 წელს ნოდარ დუმბაძის სახელობის მოზარდ მაყურებელთა თეატრმა საქართველოს დამოუკიდებლობის ასი წლისთავს მიუძღვნა ელგუჯა მარღიას რობაიების მიხედვით დადგმული სპექტაკლი „ომარ ხაიამ, შეიწყალე ჩემი რობაი!“ (იდეის ავტორი როსტომ ჩხეიძე, რეჟისორი დიმიტრი ხვთისიაშვილი, ინსცენირება იოსებ ჭუმბურიძისა).
ცხოვრობს თბილისში, ჰყავს მეუღლე, მანანა გეგიძე და შვილები.
წიგნები
ქართულად:
როგორც წყვდიადში შემოდის თოვლი (ლექსები), თბ.. გამომცემლობა „მერანი“, 1993
დუმილის სივრცე (ლექსები), თბ., გამომცელობა „ცოტნე“, 2001
საზოგადოებასთან ურთიერთობის სამაგიდო ენციკლოპედია, გამომცემლობა „პროფილი+“, 2006
ნაბადი (ლექსები), თბ., გამომცელობა „პროფილი+“, 2011
110 რობაი, თბ., გამომცემლობა „საუნჯე“, 2015
ომარ ხაიამ, შეიწყალე ჩემი რობაი!, თბ., გამომცელობა „პროფილი+“, 2016 - ISBN 978-9941-9467-2 -1
დროის არითმია : 333 რობაი, თბ., გამომცელობა „უნივერსალი“, 2017
საგანძურის რობაი და სხვა, თბ., გამომცელობა „პროფილი+“, 2017 - ISBN 978-9941-9500-6-3
პიკარესკული ჟამის რობაიები, თბ., გამომცელობა „პროფილი+“, 2019
აზერბაიჯანულად:
ქართული რობაიები (აზერბ. Elquca Marğiya — Gürcü Rübailəri), გამომცემლობა „განუნი“ (აზერბ. "QANUN" NƏŞRLƏR EVİ), აზერბაიჯანულად თარგმნა იმირ მამედლიმ, 2019
ქართულ-ინგლისურად:
„ქართული რობაიები“ (ორენოვანი, ქართულ-ინგლისურ ენაზე, ალექსანდრე ორბელიანის საზოგადოება, გამომცემლობა „სვეტი”) ინგლისურად თარგმნა ციცი გაბესკირიამ, 2023
პრემიები და ჯილდოები
საქართველოს მწერალთა კავშირის ახალგაზრდული პირველი პრემია ჟურნალ „ცისკრის“ რედაქციის წარდგინებით, 1992
თბილისის მერიის, ახალგაზრდობის საქმეთა თბილისის სამმართველოსა და წიგნის მოყვარულთა საზოგადოება „ბესტსელერის“ მეორე პრემია, 1999
აფხაზეთის ა/რ განათლებისა და კულტურის სამინისტროს პირველი პრემია, 2007
მთავარი პრიზი „წმინდა ნინოს ჯვარი“ ქრისტიანული პოეზიის მეშვიდე ფესტივალზე, ლექსისათვის „ენდალმა“, 2017
ლიტერატურისა და ხელოვნების კონკურსის „თბილისის“ დიპლომი წლის საუკეთესო პოეტური ნაწარმოებისათვის (ფინალისტი), 2017
მეორე ადგილი მუხრან მაჭვარიანის სახელობის ლიტერატურულ კონკურში „პოეტური მინიატურები“, 2017
რესურსები ინტერნეტში
ელგუჯა მარღია
ელგუჯა მარღია - ლექსები, პოემები
მარღია ელგუჯა
მასკარადი (ირაკლი ბაზაძეს) კითხულობს ავტორი
Marġia, Elguja 1963-
Facebook-ზე
ლექსი როცა იბადება, მაშინ ვარ ბედნიერი
სქოლიო
დაბადებული 15 ივლისი
დაბადებული 1963
ქართველი პოეტები
ქართველი მთარგმნელები
თბილისის სახელმწიფო უნივერსიტეტის კურსდამთავრებულები